2011 | | Page 6
By Rian Truter on June, Thursday 16 2011 in 2011, Life 0
Baie jare gelede was daar 'n foto van 'n padwerker wat mismoedig met sy kop in sy hande in 'n bushalte sit. Sy graaf so eenkant neergegooi.
Op die een paneel van die halte was daar 'n advertensie vir Life-sigarette met die klinkreël, Life is great!
Wat my egter tot vandag toe dié foto laat onthou, is nie die foto self nie, maar die ironiese onderskrif: Sometimes …
Life is Great! Sometimes … Hierdie sometimes tref jou soms op die onverwagste oomblike van die lewe. Soos wanneer 'n waterpyp laat in die nag in jou erf bars.
Dit is dán wat jy al jou positiewe versies en slagspreuke hardop moet sê, want die why me's wil soos 'n tsunami oor jou spoel. Weg is die great lewe!
Maar as ek weer tot verhaal kom, onthou ek skielik 'n gedeelte uit Scott Peck se boek The Road Less Traveled.
As 'n mens hierdie waarheid regtig onder die knie het, dan is life nie meer net sometimes nice nie.
Life is great al bars die pyp, al is die battery net voor die lewensbelangrike vergadering pap, al is…
Al hierdie dinge is deel van die somtotaal van die avontuur van die lewe.
By Rian Truter on June, Monday 13 2011 in 2011, Life, Reis 2
Was jy al in die Kalahari?
Pak dan onmiddellik jou kar en kry jou ry, want van uitstel, weet jy, kom afstel.
Stel nie belang nie, hoor ek jou sê. Dan sit ek jou dadelik op my gebedslys, want jy weet duidelik nie waarvan jy praat nie.
'n Groepie van ons het 'n paar weke terug in Namibië gaan jag. En ook na die hart van die Kalahari gaan soek.
Gaan soek na daar waar hy begin. Waar hy van sy ma af loskom en op eie bene staan.
En ons het dit gekry. Net so anderkant Koës. Daar begin die hart van die Kalahari.
Dit is daar waar die rooi duine soos golwe oor die see mekaar in 'n amper eentonige reëlmaat opvolg. Dit is daar waar die versamelvoëlneste die kameeldoringboom se takke laat afbreek, want te veel plakkers het kom intrek.
Dit is daar waar jou naaste buurman 20 kilometer van jou bly.
Die hart van die Kalahari lê vasgevang in oë van sy spring- en gemsbokke wat vroegoggend die son se strale teen die duin weerkaats. Jy voel sy hart klop as jy in die strate tussen die duine jou bakkie in die tweespoorpad probeer hou.
Maar dit is eers as dit donker word dat die Kalahari die binnekant van sy hart vir jou wys. Dit is dan wanneer jy in 'n grootse skepping kan opkyk en weet dis genade. Genade dat jy weer die hart van die Kalahari kon hoor klop, want jy is net nog 'n skepsel in hierdie wonderlike Skepping.
Kan sulke klein voeltjies sulke groot neste bou?
Kameeldoringboom en sand…
Daar begin die Kalahari - volgens Hentie Gericke
Oor die duine!
By Rian Truter on June, Thursday 9 2011 in 2011, Education, Life 0
Dit gaan rof in die Kaap!
Die Stormers wen en die eerste winterkoue het die Kaap getref.
Dit het tyd geword vir 'n kaggelvuur, snoek, patats en 'n baie goeie rooi wyn.
Maar saam met hierdie baie welkome reën kruip daar egter ook so 'n knaende kouerigheid in my hart, want ek weet êrens is daar mense wat aan die ongenaakbaarheid van dieselfde natuur oorgelaat is. Êrens is daar kinders wat honger en koud skool toe gaan.
Earlier this year I wrote about Ashley Kaimowitz and I mentioned a few charities I thought schools could get involved with. One of them was the Potato Foundation in Pretoria.
Esmarié Robbertse, an attorney who specialises in children's rights and family law founded the Potato Foundation. She is ably assisted by her sister, Eugenie van den Heever, an accountant. The two siblings have a burning passion for children and advocate the promotion of children's rights in our society. Both of them left their very successful careers to pursue this dream.
I again want to urge you to get your school involved with this worthwhile cause. If not them, any other organisation of your choice, but we have to teach our children not to wait for the world to change, but that they can change the world.
The willingness to share does not make one charitable; it makes one free. – Robert Brault
By Rian Truter on May, Sunday 29 2011 in 2011, Education, Leadership, Life 0
By Rian Truter on May, Tuesday 17 2011 in 2011, Education 0
Die amptenaar hak af: "Meneer, I have fullauthority of the ANC Government with me. See this card? This card means I am allowed to go wherever I wish on any agricultural land. No questions asked or answered. Do you understand?"
By Rian Truter on May, Monday 16 2011 in 2011, Life 0
Eerstens daardie name wat met die see te doen het. Klaarblyklik het niemand hulle geleer jy spel see met 'n S nie. Lekker by die C, Come C why, C uitsig en ….
Die tweede groep is daardie arme drommels wat totaal en al nog nie eens die woord kreatief gehoor het nie. Hulle beste poging is om dele van almal in die gesin se name tot een of ander monstrositeit tevervoeg. Jomasage. Vang jy dit? Nie? Dis maklik; kom ek ontrafel dit vir jou. Dit is 'n neologisme van pa Johan, ma Marie, sus Sarie en kleinboet Gert! Dom van jou, né!
Laastens is daar die met die bousels wat die koningin skaam maak om te sê sy woon in Buckingham Paleis. Hierdie mense is tog só nederig met name soos Ook–maar-net, Trek-maar-swaar, Pondok en Nessie.
Maar die nommer een op my terefferparde bly nog Hier wurg Willie … terwyl die branders saggies in sy ore klots.